dvergpinscher
Store norske leksikon,Teknologi og industri,Landbruk,Husdyr,Hund,Hunderaser
Dvergpinscher er en tysk miniatyrhunderase. Siden den første bosetning har man hatt pinscherlignende rottehunder i Sør-Tyskland.
Blant disse hundene forekom det av og til miniatyrvalper, som ble avlivet fordi de ble sett på som unyttige. I de første tyske hundeutstillingers tid var den engelske toy manchester terrier meget populær; men etter hvert oppdaget man at pinscherminiatyren var sunnere, og den fortrengte snart konkurrenten fullstendig. Beskrivelse Den er elegant, og kvadratisk. Mankehøyde er 25–30 cm. Den har langt, smalt, mest mulig jevnt kileformet hode med middels store øyne og høyt ansatte ører. Den har kort, glatt, og glinsende pels som er svart med rødbrune tegninger, ensfarget rød eller rødbrun. Les mer i Store norske leksikon Hund Hunderase Liste over hunderaser hundens historie